Tweġiba mogħtija mis-sur Rehn f'isem il-Kummissjoni

(4 ta' Lulju 2005)

Il-Kummissjoni tikkonferma li tagħraf l-importanza ta' l-użu tal-lingwa Maltija fi ħdan l-istituzzjonijiet ta' l-UE.

Fil-kuntest tal-Faċilità Tranżitorja 2004 tal-programm nazzjonali għar-Repubblika ta' Malta, l-awtoritajiet Nazzjonali ssottomettew proposta ta' proġett għall-iżvilupp ta' korsijiet ibbażati fl-Università biex isaħħu l-kapaċità fil-qasam ta' interpretazzjoni fil-konferenzi.

L-Università ta' Malta hi l-benefiċċjarju ta' dan il-proġett.

Il-proġett jikkonsisti f'kuntratt ta' forniment b'valur ta' EUR 148000 , li minnhom EUR 111000 huma pprovduti mill-fondi ta' l-UE, flimkien ma' ko-finanzjar nazzjonali ta' EUR 37000 , għall-ksib ta' tagħmir għal kamra ta' taħriġ speċjalizzata b'6 kabini ta' l-interpretazzjoni.

Mill-21 ta' Ġunju 2004, il-Kummissjoni neħħiet il-kontroll tagħha ex-ante fuq l-implimentazzjoni tal-programmi tal-Pre-adeżjoni u Faċilità Tranżitorja f'Malta C(2004)2132 finali. .

Għalhekk, minn dik id-data, ir-responsabbiltà għall-implimentazzjoni tal-proġetti koperti b'dawn il-programmi taqa' b'mod sħiħ fuq l-Awtoritajiet Nazzjonali, u speċifikament fuq id-Dipartiment tal-Kuntratti fi ħdan il-Ministeru tal-Finanzi.

Skond il-kundizzjonijiet tal-programm, l-awtoritajiet Nazzjonali għandhom sal-15 ta' Diċembru 2006 biex itemmu l-kuntrattar tal-proġett.

Filwaqt li l-Kummissjoni jiddispjaċiha bid-dewmien li seħħ waqt is-sejħa għall-offerti, il-Kummissjoni tenfasizza li huma kkontribwew għas-soluzzjoni futura tan-nuqqas ta' interpreti tal-lingwa Maltija billi pprovdew din l-għajnuna biex jatrezzaw l-Università taħt il-Faċilità Tranżitorja tat-Tkabbir.

Aktar għajnuna kienet ipprovduta mid-Direttorat Ġenerali għall-Interpretazzjoni u d-Direttorat għall-Interpretazzjoni tal-Parlament, li sponsorjaw it-taħriġ ta' 4 interpreti għall-Malti fl-Università ta' Westminister f'Londra matul is-sena akkademika li għaddiet.

Aktar għajnuna teknika se tkun disponibbli minn għandhom, inter alia, fit-tfassil tal-kurrikulu, taħriġ ta' għalliema u boroż ta' studju u għajnuna ta' tagħlim.

Għadhom għaddejjin kuntatti ma' l-awtoritajiet Maltin u l-Kummissjoni tifhem li l-offerta tax-xiri ġiet fil-fatt imnedija u żewġ offerti kienu sottomessi, iżda t-tnejn ġew iġġudikati li ma kkonformawx amministrattivament.

Id-Direttur Ġenerali Malti (Kuntratti) issa awtorizza l-bidu ta' proċedura nnegozjata maż-żewġ partijiet li għamlu l-offerti.

Din il-proċedura diġà bdiet u hu mistenni li t-tagħmir ikun f'postu sakemm jiġi biex jibda l-kors.

Il-Kap tal-Proġett, il-Professur Joseph Eynaud, Direttur tal-Kors tad-diploma postgraduate fit-traduzzjoni u l-interpretazzjoni fl-Università ta' Malta, hu konxju b'mod sħiħ ta' din is-sitwazzjoni, minħabba li saret laqgħa dwar din il-kwistjoni fl-aħħar ta' Mejju 2005, ma' rappreżentanti mid-Dipartiment tal-Kuntratti, mill-Ministeru għall-Edukazzjoni, Żgħażagħ u Impjiegi u mid-Diviżjoni ta' Koordinazzjoni ta' Pjanar ta' Prijorità ta' l-Uffiċċju tal-Prim Ministru.

Il-Kummissjoni għalhekk tikkunsidra li qed isiru l-isforzi kollha kemm fil-livell ta' Kummissjoni kif ukoll fil-livell ta' awtoritajiet Nazzjonali biex jirrimedjaw għal din is-sitwazzjoni u jagħmlu disponibbli klassi attrezzata b'mod sħiħ u ddedikata għall-kors tat-taħriġ ta' l-interpreti għall-konferenzi għas-sena akkademika 2005-2006.


MOZZJONI GĦAL RIŻOLUZZJONI KONĠUNTA

imressqa skond l-Artikolu 103 tar-Regoli ta' Proċedura minn

– Elizabeth Lynne, f'isem il-Grupp ALDE

li tieħu post il-mozzjonijiet għal riżoluzzjoni mressqa mill-gruppi li ġejjin:

Riżoluzzjoni tal-Parlament Ewropew dwar is-sitwazzjoni tal-priġunieri fil-Guantanamo

Il-Parlament Ewropew ,

wara li kkunsidra r-riżoluzzjoni tal-25 ta' April 2005 ta' l-Assemblea Parlamentari tal-Kunsill ta' l-Ewropa dwar il-ħarsien tal-liġi għad-Detenzjonijiet mill-Istati Uniti fil-Bajja ta' Guantanamo (Ħodor, 1 inċiż)

wara li kkunsidra r-rapport tal-Kummissjoni dwar id-Drittijiet tal-Bniedem fil-Guantanamo tal-15 ta' Frar 2006 li jitlob biex jingħalaq iċ-ċentru ta' detenzjoni fil-Guantanamo mingħajr aktar dewmien u biex jew itellgħu l-qorti lin-nies arrestati li fadal jew jeħilsuhom; (Ħodor, 3 inċiż)

wara li kkunsidra l-konklużjonijiet u r-rakkomandazzjonijiet tal-Kumitat tan-NU kontra t-Tortura rigward l-Istati Uniti ta' l-Amerka ppubblikati fid-19 ta' Mejju 2006 li jikkritikaw id-detenzjoni indefinita tal-priġunieri fil-Bajja ta' Guantanamo u li jitolbu t-tmiem tagħha; (Ħodor, 4 inċiż)

wara li kkunsidra l-pubblikazzjoni tal-lista ta' 759 priġunier passat u preżenti fil-Bajja ta' Guantanamo li ħarġet mill-Pentagon ta' l-Istati Uniti fil-15 ta' Mejju 2006, b'bejn wieħed u ieħor 490 li għadhom fil-ħabs, mingħajr indikazzjoni dwar jekk il-lista tinkludix in-nies arrestati kollha; (Ħodor, 5 inċiż)

wara li kkunsidra r-riżoluzzjonijiet preċedenti tiegħu dwar id-drittijiet tan-nies arrestati fi Guantanamo għal proċess ġust, u, b'mod partikolari, ir-riżoluzzjoni tiegħu tas-7 ta' Frar 2002 dwar in-nies arrestati fil-Bajja ta' Guantanamo ĠU C 284 E, 21.11.2002, p.

353. , ir-rakkomandazzjoni tiegħu lill-kunsill ta' l-10 ta' Marzu 2004 dwar id-dritt tan-nies arrestati fil-Guantanamo għal proċess ġust ĠU Ċ 102 E, 16.4.2004, p.

640. , u r-riżoluzzjoni tiegħu tas-16 ta' Frar 2006 dwar il-Guantanamo,

wara li kkunsidra r-riżoluzzjoni tiegħu tat-18 ta' Mejju 2006 dwar is-sitwazzjoni tad-drittijiet tal-bniedem fid-dinja fl-2005,

wara li kkunsidra l-Konvenzjoni kontra t-Tortura u t-Trattamenti jew Kastigi Oħra Krudili, Mhux Umani jew Degradanti, adottati mill-Assemblea Ġenerali tan-Nazzjonijiet Uniti fl-10 ta' Diċembru 1984,

wara li kkunsidra l-linji gwida ta' l-UE dwar il-ġlieda kontra t-tortura u dwar il-piena tal-mewt, u l-linji gwida tiegħu dwar djalogi ma' pajjiżi terzi dwar id-drittijiet tal-bniedem, adottati fl-2001,

wara li kkunsidra r-rapport imfassal minn ħames esperti mill-Kummissjoni tan-NU għad-Drittijiet tal-Bniedem dwar iċ-ċentru ta' detenzjoni fil-Bajja tal-Guantanamo,

wara li kkunsidra l-laqgħa informali tal-Ministri għall-Affarijiet Barranin ta' l-UE fi Vjenna bejn is-27-28 ta' Mejju 2006; (ġdid)

billi l-Kanċillier Ġermaniż, il-Prim Ministru Ingliż, u s-Segretarju Ġenerali tan-NU fost oħrajn talbu għall-għeluq taċ-ċentru għad-detenzjoni fil-Guantanamo, (ALDE E, immodifikat)

wara li kkunsidra l-Artikolu 103(2) tar-Regoli ta' Proċedura tiegħu,

A. billi skond il-'Human Rights Watch', fi Guantanamo bħalissa hemm kważi 500 detenut , (modifikata) li ftit minnhom biss kienu akkużati bi krimini u lanqas wieħed minnhom ma nstab ħati mill-Qorti; (Il-Grupp tal-Ħodor, C)

B. billi l-abbuż tad-detenuti taħt il-kustodja ta' l-Istati Uniti fil-Bajja ta' Guantanamo kien mifrux u billi l-Istati Uniti ħadu passi limitati ħafna sabiex jinvestigaw u jikkastigaw l-impjegati implikati,

C. konxju li l-Konvenzjoni Internazzjonali dwar id-Drittijiet Ċivili u Politiċi tistipula li ħadd m'għandu jkun suġġett għal detenzjoni arbitrarja u li d-depravazzjoni tal-libertà trid tkun ibbażata fuq raġunijiet u proċeduri stabbiliti mil-liġi, u jħeġġeġ lill-partijiet kollha japplikaw id-dispożizzjonijiet tagħha (ALDE D)

D. billi fl-20 ta' Mejju, waqt rewwixta fil-ħabs li ħalliet ħafna nies feruti, id-detenuti ta' Guantanamo irrikorrew għall-vjolenza minħabba s-sitwazzjoni ddisprata tagħhom; u billi fl-istess ġurnata kienu rrappurtati aktar minn 40 attentat ta' suwiċidju minn meta nfetaħ il-ħabs; (Grupp tal-Ħodor D,E modifikati)

E. jilqa' l-fatt li xi detenuti ingħataw id-dritt għal aċċess li jiltaqgħu fil-privat ma' avukati indipendenti; (PPE, G mod.)

Itenni s-sejħa tiegħu fuq l-Amministrazzjoni ta' l-Istati Uniti sabiex tagħlaq il-faċilità ta' detenzjoni fil-Bajja ta' Guantanamo u jinsisti li kull priġunier jiġi trattat skond il-liġi umanitarja internazzjonali u jekk akkużat, il-każ tiegħu jinstema' mingħajr dewmien waqt smigħ ġust u pubbliku quddiem Qorti kompetenti, indipendenti u imparzjali; (modifikata)

2. jikkundanna kull forma ta' tortura u moħqrija u jisħaq fuq il-bżonn li tiġi osservata l-liġi internazzjonali;

3. jistieden lill-awtoritajiet ta' l-Istati Uniti sabiex jimplimentaw ir-rakkomandazzjoni UNCAT u sabiex immedjatament iwaqqfu kull "teknika ta' interrogazzjoni speċjali" inklużi l-metodi li jinvolvu umiljazzjoni sesswali, 'water boarding', 'short Shackling' u l-użu ta' klieb sabiex joħolqu biża li twassal għal tortura jew trattament ta' moħqrija, inhuman u degredanti; (Il-Grupp tal-Ħodor, 5 mod.)

4. jistieden lill-awtoritajiet ta' l-Istati Uniti sabiex jassiguraw li l-allegazzjonijiet ta' tortura u ta' moħqrija li fihom huma involuti mpjegati Amerikani huma suġġetti għal investigazzjoni immedjata, dettaljata u indipendenti u għal investigazzjoni imparzjali u ċivili u li dawk implikati jiġu investigati; (Il-Grupp tal-Ħodor, 10 mod.)

5. jistieden lill-Gvern ta' l-Istati Uniti sabiex jagħti aċċess mingħajr xkiel lid-detenuti tal-Bajja ta' Guantanamo għall-organi tal-Ġnus Magħquda rispettivi u għall- organizzazzjonijiet internazzjonali tad-drittijiet tal-bniedem , (il-Grupp tal-Ħodor, 8 mod.)

Jerġa' jtenni l-konvinzjoni tiegħu, li l-ġlieda kontra t-terroriżmu ma tistax issir bi ħsara għall-valuri bażiċi u komuni stabbiliti bħar-rispett għad-drittijiet tal-bniedem u għall-istat tad-dritt; (PPE, 4 mod.) u jenfasizza li t-terroriżmu preżenti, li qed jipprovoka numru kbir ta' vittmi ċivili maqtula bl-addoċċ permezz ta' attakki brutali u beżżiegħa, jirrapreżenta wieħed mill-aktar theddidiet vjolenti għad-drittijiet bażiċi u fundamentali tal-bniedem li s-soċjetajiet tagħna qed iħabbtu wiċċhom magħhom; (PPE, G mod.)

Jagħti struzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lir-Rappreżentant Għoli tas-CFSP, lill-Parlamenti ta' l-Istati Membri, lis-Segretarju Ġenerali tal-Ġnus Magħquda u lill-President ta' l-Assemblea Parlamentari tal-Kunsill ta' l-Ewropa u lill-President u l-Kungress ta' l-Istati Uniti.


MOZZJONI GĦAL RIŻOLUZZJONI KONĠUNTA

imressqa skond l-Artikolu 103(4) tar-Regoli ta' Proċedura minn

– Pinheiro u Salafranca, f'isem il-Grupp tal-Partit Popolari Ewropew (Demokristjani) u Demokratiċi Ewropej

– Pasqualina Napoletano u de Keyser, f'isem il-Grupp Soċjalista fil-Parlament Ewropew

– Neyts-Uytterbroeck, f'isem il-Grupp ta' l-Alleanza tal-Liberali u d-Demokratiċi għall-Ewropa

– Cohn- Bendit, Auken, Lucas u Hammerstein-Mintz, f'isem il-Grupp ta' l-Alleanza tal-Liberali u d-Demokratiċi għall-Ewropa

– Wurtz, Adamou u Morgantini , f'isem il-Grupp Konfederali tax-Xellug Magħqud Ewropew - Xellug Aħdar Nordiku – Angelilli u Kristovskis , f'isem il-Grupp ta' l-Unjoni għal Ewropa tan-Nazzjonijiet

li tieħu post il-mozzjonijiet għal riżoluzzjoni mressqa mill-gruppi li ġejjin:

Riżoluzzjoni tal-Parlament Ewropew dwar il-kriżi umanitarja fit-Territorji tal-Palestina u l-irwol ta' l-UE

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar is-sitwazzjoni fil-Lvant Nofsani u b'mod partikulari dawk tat-23 ta' Ottubru 2003 ĠU C 82E, 1.4.2004, p.

610. , tas-27 ta' Jannar 2005 ĠU C 253E, 13.10.2005, p.

35. dwar l-elezzjoni Presidenzjali u tat-2 ta' Frar 2006 dwar ir-riżultat ta' l-elezzjonijiet leġiżlattivi fil-Palestina,

wara li kkunsidra l-Missjoni ta' l-Unjoni Ewropea għall-Osservazzjoni ta' l-Elezzjoni fil-Palestina u r-rapport ta' ta' l-osservaturi ta' l-elezzjoni tal-Parlament,

wara li kkunsidra r-Riżoluzzjonijiet tal-Kunsill tas-Sigurtà tan-NU Nr.

242, 338, 1373 u 1397,

wara li kkunsidra l-'Pjan għall-Paċi' tal-Kwartett, tat-30 ta' April 2003,

wara li kkunsidra r-riżultati ta' l-elezzjonijiet nazzjonali ta' l-Iżrael tat-28 ta' Marzu 2006,

wara li kkunsidra l-istqarrija tal-Kapijiet tal-Kwartett fid-9 ta' Mejju f'New York,

wara li kkunsidra l-konklużjonijiet tal-Kunsill għall-Affarijiet Ġenerali dwar il-proċess għall-paċi tal-Lvant Nofsani tal-15 ta' Mejju 2006,

wara li kkunsidra l-Ftehimiet ta' Viċinanza bejn l-UE u l-Iżrael u bejn l-UE u l-Palestina,

wara li kkunsidra l-Artikolu 103(2) tar-Regoli ta' Proċedura tiegħu,

billi wara l-elezzjonijiet fil-Palestina u fl-Iżrael wasal iż-żmien biex tkun żgurata bażi ġdida għal inizjattiva diplomatika u politika ta' l-Unjoni Ewropea u tal-Kwartett (l-UE, l-Istati Uniti, ir-Russja, in-NU) li għandu jkollha miri ambizzjużi sabiex terġa' tniedi negozjati u proċess għal soluzzjoni ta' paċi li hija stabbli u vijabbli, (PES, A)

billi huwa urġenti li jkun iffaċċjat id-deterjorament gravi tas-sitwazzjoni umanitarja u soċjali kemm f'Gaża kif ukoll fix-Xatt tal-Punent sabiex ikunu evitati l-kaos u iktar instabilità politika, (PES, B)

billi l-elezzjonijiet fil-Palestina, li saru skond l-istandards internazzjonali, wasslu għat-twaqqif ta' gvern li huwa magħmul minn membri tal-lista "Bidla u Riforma" ta' Ħamas u billi issa l-komunità internazzjonali hija iffaċċjata bil-ħtieġa li tirrispetta r-riżultati demokratiċi ta' l-elezzjonijiet, (PES, C, mod)

billi d-deċiżjoni ta' Ħamas li jieħu sehem fl-elezzjonijiet u s-suċċess li kellu jagħtuh r-responsabilità biex ikun konformi mar-rispett għall-ftehimiet preċedenti ffirmati minn Palestinjani li jinkludu r-rifjut tat-terroriżmu u r-rikonoxximent tad-dritt ta' l-Iżrael li jeżisti kif qed titlob ukoll il-komunità internazzjonali, (PES, D)

billi fid-9 ta' Mejju 2006 il-Kwartett reġa' tenna l-appoġġ tiegħu biex tingħata l-għajnuna meħtieġa sabiex il-poplu tal-Palestina jkollu l-bżonnijiet umani bażiċi u esprima r-rieda tiegħu li japprova mekkaniżmu internazzjonali temporanju li għandu skop u perjodu ta' żmien limitati u li jiżgura li l-għajnuna tasal direttament lill-Palestinjani; billi l-UE ngħatat il-biċċa xogħol li tiżviluppa u tipproponi mekkaniżmu bħal dan, (Grupp tal-Ħodor, E)

billi l-UE qed taħdem biex tiżviluppa mekkaniżmu bħal dan malajr kemm jista' jkun, li bħala kwistjoni ta' prijorità se jkollu l-għan li jikkontribwixxi sabiex jintlaħqu ħtiġijiet bażiċi u jinkludi konsultazzjoni ma' istituzzjonijiet finanzjarji internazzjonali u msieħba importanti oħrajn, u tistieden lil kontribututi oħrajn biex jingħaqdu b'mod attiv fl-isforz biex il-mekkaniżmu jitwaqqaf mill-aktar fis possibbli, (EPP, B, mod)

billi l-gvern ġdid ta' l-Iżrael ressaq linji gwida li jinkludu impenn għal negozjati mal-Palestinjani iżda li ma jeskludux miżuri unilaterali għall-implimentazzjoni tal-"pjan ta' konverġenza" bil-għan li jkunu stabiliti l-fruntieri aħħarin, (PES, G)

billi l-Iżrael għandha tkun imfakkra fid-dmirijiet tagħha skond il-Ftehimiet ta' Oslo rigward il-fruntieri ta' l-1967, l-insedjamenti u Ġerusalemm tal-Lvant, u għandha tkun konxja tas-sitwazzjoni preżenti li hija gravi, (PES, H, mod)

Jesprimi t-tħassib serju tiegħu dwar id-deterjorament tas-sitwazzjoni umanitarja, ekonomika u finanzjarja fix-Xatt tal-Punent u f'Gaża; (EPP,1)

Jitlob lill-Kunsill u lill-Kummissjoni biex isaħħu l-inizjattivi tagħhom filwaqt li jqisu r-rakkomandazzjonijiet li ġejjin:

- li jaġixxu fil-Kwartett sabiex jiggarantixxu b'mod urġenti li l-għajnuna li hija essenzjali għall-Palestinjani tibda tingħata permezz ta' aġenziji umanitarji u NGOs u jimplimentaw il-mekkaniżmu internazzjonali temporanju, kif propost mill-Kwartett, sabiex jiggarantixxu l-għajnuna diretta lill-poplu tal-Palestina permezz tal-Bank Dinji jew korpi internazzjonali oħrajn, (PES,1, 1rd alinea, mod)

- li jistiednu l-gvernijiet ta' l-Istati Uniti u tal-pajjiżi l-oħra li qed jikkontribwixxu sabiex jiżguraw skop wiesa' u flessibbli ta' dan il-mekkaniżmu u biex jiffaċilitawh permezz ta' involviment dirett tal-President ta' l-Awtorità tal-Palestina, u biex jiżguraw kontroll finanzjarju u responsabilità tan-nefqa, (PES, 1, 2nd alinea)

- li jiżviluppaw mekkaniżmu bħal dan sabiex tkun evitata kriżi umanitarja kbira fit-territorji tal-Palestina; jitlob lill-istituzzjonijiet kollha involuti fit-twaqqif ta' mekkaniżmu finanzjarju internazzjonali temporanju bħal dan sabiex kemm jista' jkun jimxu b'trasparenza biex ma jippermettux il-frodi jew id-devjazzjoni tal-fondi, (EPP,2 mod - ALDE 2 mod)

-li jitlob lill-gvern Iżraeljan sabiex jerġa' jibda immedjatament it-trasferiment dirett tad-dħul mit-taxxi Palestinjani u mid-dwana li huma miżmumin, li ġew imblukkati minn Jannar 2006, (Il-Grupp tal-Ħodor, 8 mod); u jinnota li partijiet minn dawn il-fondi kienu ġew trasferiti għall-ħlas ta' provvisti tad-dawl b'konformità mal-Protokoll ta' Pariġi ta' l-1994, (ġdid)

-li jsaħħaħ mill-ġdid il-proċess ta' bini ta' l-istituzzjonijiet fil-Palestina li kien ikkunsidrat bħala mument importanti fl-elezzjonijiet riċenti, (PES, 1, ir-4 sub paragrafu, mod)

- li l-preżenza ta' l-Unjoni Ewropea f'Rafah u l-implimentazzjoni tal-Ftehima dwar Moviment u Aċċess (Agreement on Movement and Access) għandha titkompla, (PES, 1, ir-4 sub paragrafu, mod)

-li jagħmel evalwazzjoni komprensiva tas-sitwazzjoni, flimkien mar-Rappreżentant Għoli tas-CFSP, sabiex jiggarantixxi koerenza kemm fil-miżuri ta' għajnuna u kemm fl-inizjattivi politiċi u diplomatiċi sabiex jinħoloq djalogu ma' l-Awtorità Palestinjana permezz tal-President tagħha, (PES, 1 il-5 sub paragrafu, mod)

-li jassigura li kull għajnuna fil-futur se tkun ikkunsidrata fid-dawl tar-rispett tal-gvern Palestinjan għal dawn il-prinċipji (EPP, 7 mod - ALDE, 6 mod)

-li jieħu vantaġġ sħiħ mill-Pjan ta' Azzjoni ma' l-Awtorità Palestinjana, fi ħdan il-qafas tal-Politika Ewropea għall-Viċinanza; li l-Kummissjoni minn naħa tagħha għandha tiġġarantixxi l-implimentazzjoni sħiħa tal-Pjan ta' Azzjoni EU-Iżrael, safejn huma kkonċernati l-obbligazzjonijiet ta' Iżrael lejn l-Awtorità Palestinjana, (PES, 1 is-6 sub paragrafu);

Jilqa' l-istqarrija tal-President ta' l-Awtorità Palestinjana, Abu Mazen li għamel fis-sessjoni plenarja fis-16 ta' Mejju 2006 u jistieden lill-Kunsill u lill-Kummissjoni sabiex ikomplu jappoġġjaw lill-President fl-isforzi tiegħu fid-diskussjonijiet ma' l-Iżrael, mal-gvern Palestinjan u mal-komunità internazzjonali; (PES, 2)

Jappoġġja l-inizjattiva tal-President Palestinjan sabiex jippromwovi djalogu nazzjonali u jittama li dawn il-proposti jkunu aċċettati mill-partijiet ikkonċernati kollha; jikkunsidra li l-President għandu d-dritt li jmexxi n-negozjati u li jieħu r-responsabiltà ta' l-amministrazzjoni ta' l-għajnuna internazzjonali; (PSE, 3, mod)

Jikkunsidra li kull kuntatt mal-gvern Palestinjan ġdid li għadu kemm ġie appuntat għandu jkollu l-għan li jikseb ir-rikonoxximent tal-ftehima ta' paċi finali bbażata fuq soluzzjoni li tinvolvi żewġ stati vijabbli, u r-rinunzja tal-vjolenza mill-gvern innifsu u mill-gruppi li jappoġġjawh; (EPP, 9 - ALDE 9) u li l-kjarifikazzjoni tal-gvern dwar id-denunċja għall-vjolenza u r-rikonoxximent tad-dritt ta' Iżrael li jeżisti u l-obbligazzjonijiet Palestinjani internazzjonali, huma elementi kruċjali għal kull koperazzjoni ta' l-UE mal-Gvern Palestinjan; (ġdid)

Għal darba oħra jiddikjara, f'dan l-istadju partikolari, li s-soluzzjoni għall-kunflitt fil-Lvant Nofsani hija possibbli biss permezz ta' ftehima ta' paċi soda u finali kif stabbilita fil-pjan ta' azzjoni, mingħajr kundizzjonijiet minn qabel, ibbażata fuq l-eżistenza ta' żewġ stati demokratiċi, sovrani u vijabbli, li jgħixu flimkien fil-paċi bi fruntieri sikuri u rikonoxxuti; (EPP 10, - ALDE 11)

Jilqa' l-ewwel laqgħa minn wara l-elezzjonijiet Iżrealjani bejn il-President ta' l-Awtorità Palestinjana, Is-Sur Mahmoud Abbas u l-Viċi Prim Ministru Iżraeljan, Shimon Peres, u l-Viċi Prim Ministru u Ministru ta' l-Affarijiet Barranin, Tsipi Livni, fl-20 ta' Mejju f'Sharm-el-Sheikh li hija sinjal ta' inkoraġġiment u li tipprepara t-triq għal-laqgħa ppjanata bejn is-Sur Abbas u l-Prim Ministru Iżraeljan Ehud Olmert. u jittama li dawn il-kuntatti eventwalment iwasslu sabiex jerġgħu jibdew in-negozjati ta' paċi li jmexxu 'l quddiem il-proċess ta' paċi li ilu staġnat ħafna; (EPP, 5 - ALDE, 4)

Jiġbed l-attenzjoni li ma hemm l-ebda alternattiva għal negozjati bilaterali u li azzjonijiet unilaterali jistgħu idgħajfu l-isforzi sabiex jintlaħaq arranġament komprensiv li jdum; (Il-Grupp tal-Ħodor, 5, mod)

Itenni l-kundanna tiegħu għal, u jistieden għal waqfien immedjat tat-tkomplija ta' l-espansjoni ta' kolonji, partikolarment f'Ġerusalem tal-Lvant u l-bini ta' ħajt 'l barra mill-fruntieri ta' l-1967 li huwa kuntrarju għal-liġi internazzjonali kif ukoll ostakolu għall-ħolqien mill-ġdid ta' klima ta' djalogu; (ALDE, 9, mod - in-numru korrett huwa 10)

Jitlob lill-partijiet kollha kkonċernati sabiex jimplimentaw bis-sħiħ "il-Pjan ta' Paċi" u jistieden lill-Kwartet sabiex jinkoraġġixxi negozjati għal soluzzjoni ġusta u li ddum għall-kunflitt fil-Lvant Nofsani li jwassal għal ftehima ta' paċi soda u finali kif stabbilita fil-Pjan ta' Paċi; (GUE, 14, mod)

Jappoġġja l-attitudni kostruttiva tal-Kummissjoni u tal-Kunsill li ħadu sehem fil-Kwartet billi stabbilixxew il-kundizzjonijiet għall-impenn futur ma' l-Awtorità Palestinjana; (EPP, 4, mod)

Jagħti struzzjonijiet lill-President tiegħu sabiex iwassal din ir-riżoluzzjoni lill-Kunsill, lill-Kummissjoni, lir-Rappreżentant Għoli tas-CFSP, lill-gvernijiet u lill-parlamenti ta' l-Istati Membri, lill-President ta' l-Awtorità Palestinjana, lill-Kunsill Leġiżlattiv Palestinjan, lill-Knesset u lill-gvern Iżraeljan, lill-gvernijiet ta' l-Istati Uniti u tal-Federazzjoni Russa u lis-Segretarju Ġenerali tan-Nazzjonijiet Uniti.